**ΠΡΟΣΚΛΗΣΗ ΓΙΑ ΕΠΙΛΟΓΗ ΕΞΕΡΧΟΜΕΝΩΝ ΦΟΙΤΗΤΩΝ ΓΙΑ ΣΠΟΥΔΕΣ ΜΕΣΩ ΤΩΝ ΔΙΜΕΡΩΝ ΣΥΜΦΩΝΙΩΝ ERASMUS+**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2025-26**

**Μακροχρόνια κινητικότητα φοιτητών/τριών για σπουδές**

Όσοι φοιτητές (**από όλους τους κύκλους σπουδών**) ενδιαφέρονται να αξιοποιήσουν το **ERASMUS+** για να πραγματοποιήσουν σπουδές για το **ακαδημαϊκό έτος** **2025–2026** στα **συνεργαζόμενα με την Σχολή μας Ευρωπαϊκά Πανεπιστήμια** (δείτε [ΕΔΩ](file:///C:\Users\dinam\Downloads\2025-26%20PINAKAS_SYNERGAZOMENON_PANEPISTIMION_CIVIS.docx)) μπορούν να υποβάλουν ηλεκτρονικά τις αιτήσεις τους **από τις 13 ΦΕΒΡΟΥΑΡΙΟΥ 2025 έως και 7 ΜΑΡΤΙΟΥ 2025.**

**Προϋποθέσεις συμμετοχής των φοιτητών στο πρόγραμμα ERASMUS+ Σπουδές**

Στη διαδικασία αιτήσεων και επιλογής μπορούν να συμμετάσχουν ΜΟΝΟ οι φοιτητές που πληρούν τις ακόλουθες προϋποθέσεις. Εάν κάποιοι φοιτητές δεν πληρούν τις προϋποθέσεις αυτές, δεν μπορούν να συμμετάσχουν στη διαδικασία αιτήσεων και επιλογής, έστω και αν δεν υπάρχουν άλλοι ενδιαφερόμενοι.

* **Προπτυχιακοί φοιτητές**:

α) Να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση.

Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν οφείλουν ικανό αριθμό μαθημάτων, τα οποία να αντιστοιχούν **τουλάχιστον σε** **30 Πιστωτικές μονάδες** (ECTS credits), ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και, αντίστοιχα, αναγνώρισής τους στο ΕΚΠΑ

**Γλωσσομάθεια**

Οι φοιτητές πρέπει να έχουν **επίπεδο γλωσσομάθειας τουλάχιστον Β2** για τη γλώσσα διδασκαλίας των προσφερόμενων μαθημάτων του Πανεπιστημίου υποδοχής για τους εισερχόμενους φοιτητές Erasmus. Η πιστοποίηση του επιπέδου γλωσσομάθειας γίνεται αποκλειστικά με την προσκόμιση του αντίστοιχου διπλώματος κατά την υποβολή της αίτησης συμμετοχής.

**Φοιτητές που δεν έχουν το αντίστοιχο δίπλωμα γλωσσομάθειας όταν υποβάλουν αίτηση** **συμμετοχής δεν είναι επιλέξιμοι**. Τα διπλώματα που γίνονται δεκτά είναι [αυτά τα οποία αναγνωρίζει το ΑΣΕΠ.](https://www.asep.gr/webcenter/content/conn/ucmserver/path/Enterprise%20Libraries/asep/%CE%88%CE%BD%CF%84%CF%85%CF%80%CE%B1/%CE%94%CE%B9%CE%B1%CE%B3%CF%89%CE%BD%CE%B9%CF%83%CE%BC%CF%8E%CE%BD%20%CE%91%CE%A3%CE%95%CE%A0/%CE%9C%CE%B5%20%CE%A3%CE%B5%CE%B9%CF%81%CE%AC%20%CE%A0%CF%81%CE%BF%CF%84%CE%B5%CF%81%CE%B1%CE%B9%CF%8C%CF%84%CE%B7%CF%84%CE%B1%CF%82/%CE%A0%CE%B1%CF%81%CE%B1%CF%81%CF%84%CE%AE%CE%BC%CE%B1%CF%84%CE%B1%20%CE%97%CE%A5,%20%CE%93%CE%BB%CF%89%CF%83%CF%83%CE%BF%CE%BC%CE%AC%CE%B8%CE%B5%CE%B9%CE%B1%CF%82/pararthma_glwssomatheias__12_2020_el_GR.pdf?lve)(ΑΠΟΔΕΙΞΗ ΓΛΩΣΣΟΜΑΘΕΙΑΣ).

Εάν το Πανεπιστήμιο υποδοχής απαιτεί επίπεδο ανώτερο του Β2, ή συγκεκριμένο τίτλο γλωσσομάθειας, αυτά θα αποτελούν την προϋπόθεση επιλογής για το συγκεκριμένο Πανεπιστήμιο.

Εάν το Πανεπιστήμιο υποδοχής απαιτεί επίπεδο κατώτερο του Β2, τότε ισχύει υποχρεωτικά ως προϋπόθεση επιλογής το οριζόμενο από το ΕΚΠΑ Β2 επίπεδο γλωσσομάθειας.

Ειδική επισήμανση για τους φοιτητές/τριες που επιλέγουν πανεπιστήμιο σε μια από τις χώρες: Γαλλία, Γερμανία, Αυστρία, Ιταλία και Ισπανία, των οποίων οι γλώσσες είναι ευρέως ομιλούμενες: παρόλο που στον «Πίνακα Συνεργαζόμενων πανεπιστημίων Erasmus+ 2025-2026», μπορεί να αναφέρονται ως γλώσσες διδασκαλίας και η επίσημη γλώσσα της χώρας και η αγγλική γλώσσα, συνιστάται, οι φοιτητές/τριες εκτός από τη γνώση της αγγλικής σε επίπεδο τουλάχιστον Β2, να γνωρίζουν σε ένα επιθυμητό επίπεδο και την επίσημη γλώσσα της χώρας. Αυτό θα παίξει καταλυτικό ρόλο στην αποφυγή προβλημάτων εύρεσης μαθημάτων από τους επιλεγμένους φοιτητές/τριες!

Κάθε φοιτητής μπορεί να μετακινηθεί για συνολική διάρκεια φυσικής παρουσίας έως 12 μήνες σε κάθε κύκλο σπουδών (προπτυχιακό, μεταπτυχιακό, διδακτορικό), ανεξάρτητα του αριθμού και του είδους των κινητικοτήτων (σπουδές μακροχρόνια ή βραχυχρόνια κινητικότητα ή πρακτική άσκηση).

Όλες οι μετακινήσεις θα πρέπει να έχουν ολοκληρωθεί έως τις 31/7/2026, σύμφωνα με τα έως τώρα δεδομένα. Τυχόν διάστημα μετά από αυτή την ημερομηνία δεν θα επιχορηγείται.

**Επιχορήγηση Erasmus+**

Για τη **μηνιαία επιχορήγηση** για κάλυψη ατομικών δαπανών, την επιχορήγηση για **κάλυψη δαπανών ταξιδίου** και την επιπλέον χρηματοδότηση/μήνα για **φοιτητές/τριες με λιγότερες ευκαιρίες** με βάση οικονομικά και κοινωνικά κριτήρια, οι πληροφορίες είναι αναρτημένες στην ιστοσελίδα του ΤΕΔΣ : <https://www.interel.uoa.gr/erasmus/sm/epixorigisi25_26/>

Για την **επιχορήγηση στήριξης για την ένταξη συμμετεχόντων με αναπηρία ή σοβαρό πρόβλημα υγεία**, με βάση πραγματικές δαπάνες, οι πληροφορίες είναι αναρτημένες στην ιστοσελίδα του ΤΕΔΣ : <https://www.interel.uoa.gr/erasmus/prosthetiepixorigisi/>

**Υποχρεωτικά κριτήρια επιλογής φοιτητών ERASMUS+**

Στη μοριοδότηση των φοιτητών πρέπει να λαμβάνονται υπ’ όψιν τα υποχρεωτικά κριτήρια που ακολουθούν, κατά σειρά βαρύτητας:

**Προπτυχιακοί φοιτητές/τριες**

1. **Μέσος όρος βαθμολογίας**: Υπολογίζεται με βάση την αναλυτική βαθμολογία στα μαθήματα στα οποία έχει εξεταστεί επιτυχώς έως την τελευταία εξεταστική περίοδο.
2. **Επίπεδο γνώσης της γλώσσας διδασκαλίας** στο Πανεπιστήμιο υποδοχής (τίτλος επιπέδου **Β2 ή ανώτερου**).

**Μεταπτυχιακοί φοιτητές**

1. **Βαθμός Πτυχίου**

2. **Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο.

3. **Επίπεδο γνώσης της γλώσσας διδασκαλίας** στο Πανεπιστήμιο υποδοχής (τίτλος επιπέδου **Β2 ή ανώτερου**).

**Υποψήφιοι διδάκτορες**

1. **Βαθμός Πτυχίου**

2. **Βαθμός Μεταπτυχιακού Διπλώματος Ειδίκευσης**

3**. Επίπεδο γνώσης της γλώσσας διδασκαλίας** στο Πανεπιστήμιο υποδοχής (τίτλος επιπέδου **Β2 ή ανώτερου**).

Για την επιλογή υποψηφίων διδακτόρων είναι απαραίτητη η αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσουν οι υποψήφιοι/ες στο εξωτερικό θα αποτελέσει μέρος της ερευνητικής τους εργασίας για την εκπόνηση της διδακτορικής τους διατριβής, καθώς και ότι θα προσμετρηθεί στον συνολικό χρόνο των σπουδών τους.

**Διαδικασία Αίτησης συμμετοχής στο πρόγραμμα ERASMUS+**

Στον πίνακα των συνεργαζόμενων Πανεπιστημίων (δείτε [ΕΔΩ](file:///C:\Users\dinam\Downloads\Πίνακας%20Συνεργαζόμενων%20Πανεπιστημίων%20ERASMUS%20CIVIS%202025-2026%20(1).xlsx)), οι φοιτητές μπορούν να βρουν τις ενεργές συμφωνίες με την **ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ** **(Σ.Ε.Φ.Α.Α.)**

Οι αιτήσεις πρέπει να υποβληθούν ηλεκτρονικά στην **κ. Παπακωνσταντίνου** [**ppapakon@uoa.gr**](mailto:ppapakon@uoa.gr)

**από τις 13 ΦΕΒΡΟΥΑΡΙΟΥ 2025 έως και 7 ΜΑΡΤΙΟΥ 2025** και να περιλαμβάνουν:

**A) Για τους προπτυχιακούς φοιτητές**

1. Αίτηση-Δήλωση επιλογής πανεπιστημίου υποδοχής (κατεβάζετε την αίτηση [ΕΔΩ](file:///C:\Users\dinam\Downloads\AITISI%202025-26.doc), τη συμπληρώνετε και την επισυνάπτετε στο e-mail σας\*)

2. Απλά αντίγραφα διπλωμάτων ξένων γλωσσών (αρκεί το ανώτερο δίπλωμα από κάθε γλώσσα).

*\* Ο μέσος όρος βαθμολογίας που αναφέρεται στην αίτηση θα δοθεί στην επιτροπή Erasmus από τη Γραμματεία της Σχολής*

**Β) Για τους μεταπτυχιακούς φοιτητές**

1. Αίτηση-Δήλωση επιλογής πανεπιστημίου υποδοχής (κατεβάζετε την αίτηση [ΕΔΩ](file:///C:\Users\dinam\Downloads\AITISI%202025-26.doc), τη συμπληρώνετε και την επισυνάπτετε στο e-mail σας\*)

2. Αντίγραφο πτυχίου

3. Απλά αντίγραφα διπλωμάτων ξένων γλωσσών (αρκεί το ανώτερο δίπλωµα από κάθε γλώσσα).

*\* Ο μέσος όρος βαθμολογίας που αναφέρεται στην αίτηση θα δοθεί στην επιτροπή Erasmus από τη Γραμματεία του ΠΜΣ*

**Γ) Για τους υποψήφιους διδάκτορες**

1. Αίτηση-Δήλωση επιλογής πανεπιστημίου υποδοχής (κατεβάζετε την αίτηση [ΕΔΩ](file:///C:\Users\dinam\Downloads\AITISI%202025-26.doc), τη συμπληρώνετε και την επισυνάπτετε στο e-mail σας)

2. Αντίγραφο πτυχίου

3. Αντίγραφο μεταπτυχιακού διπλώματος Ειδίκευσης

4. Απλά αντίγραφα διπλωμάτων ξένων γλωσσών (αρκεί το ανώτερο δίπλωµα από κάθε γλώσσα).

5. Αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

Οι φοιτητές του ΕΚΠΑ μπορούν να υποβάλουν αίτηση για να μεταβούν σε κάποιο από τα συμμετέχοντα Παν/μια για ένα ή δύο εξάμηνα του ακαδ. έτους 2025-26. Η διάρκεια φοίτησης μπορεί να είναι **έως 2 ακαδημαϊκά εξάμηνα**. Μόνο οι υποψήφιοι διδάκτορες μπορούν, κατ΄ εξαίρεση, να συμμετάσχουν για μικρότερο χρονικό διάστημα (ελάχιστη διάρκεια δύο μήνες). **Σημειώνεται ότι όλες οι μετακινήσεις θα πρέπει να έχουν ολοκληρωθεί έως τις 31/7/2026. Σύμφωνα με τα έως τώρα δεδομένα, τυχόν διάστημα μετά από αυτή την ημερομηνία δεν θα επιχορηγείται.**

Οι φοιτητές μετά την επιλογή τους θα ενημερωθούν από το Τμήμα Ευρωπαϊκών και Διεθνών Σχέσεων (ΤΕΔΣ) του ΕΚΠΑ για την περαιτέρω διαδικασία που πρέπει να ακολουθήσουν για την επιχορήγησή τους (ηλεκτρονική αίτηση, κατάθεση δικαιολογητικών) με αποστολή ηλεκτρονικού μηνύματος.

**Άλλες πληροφορίες**

Υπενθυμίζεται ότι σύμφωνα με τους όρους του προγράμματος ERASMUS+ η ελάχιστη διάρκεια

σπουδών είναι τρεις μήνες και η μηνιαία επιχορήγηση για κάθε χώρα υποδοχής αναγράφεται

στον παρακάτω πίνακα:

|  |  |
| --- | --- |
| **Ποσό μηνιαίας επιχορήγησης[[1]](#footnote-1)**  Το ποσό της μηνιαίας επιχορήγησης των φοιτητών που θα μετακινηθούν στο εξωτερικό για σπουδές για το έτος 2025-2026 καθορίζεται ανάλογα με τη χώρα υποδοχής ως εξής: | |
| **Χώρα** | **Ποσό μηνιαίας επιχορήγησης (€/μήνα)** |
| Αυστρία, Βέλγιο, Γαλλία, Γερμανία, Δανία, Ιρλανδία, Ισλανδία, Ιταλία, Ολλανδία, Λιχτενστάιν, Λουξεμβούργο, Νορβηγία, Σουηδία, Φινλανδία, Ηνωμένο Βασίλειο, Ελβετία | **520** |
| Ελλάδα, Εσθονία, Ισπανία, Κύπρος, Λετονία, Μάλτα, Πορτογαλία, Σλοβακία, Σλοβενία, Δημοκρατία της Τσεχίας | **470** |
| Βουλγαρία, Κροατία, Λιθουανία, Ουγγαρία, Πολωνία, Ρουμανία, Σερβία, Δημοκρατία της Βόρειας Μακεδονίας, Τουρκία | **420** |
| Επιπλέον χρηματοδότηση προβλέπεται από το πρόγραμμα ERASMUS+ για τους φοιτητές με λιγότερες ευκαιρίες με βάση οικονομικά και κοινωνικά κριτήρια.  Επίσης, επιπλέον χρηματοδότηση προβλέπεται για τους φοιτητές με Ειδικές Ανάγκες για την κάλυψη τυχόν επιπρόσθετων δαπανών κατά τη διάρκεια της κινητικότητας στο εξωτερικό. | |

**Επιχορήγηση για την κάλυψη μετακίνησης:**

Οι εξερχόμενοι/ες φοιτητές/τριες λαμβάνουν χρηματοδότηση για την κάλυψη δαπανών ταξιδίου, που υπολογίζεται βάσει χιλιομετρικής απόστασης ανάμεσα στον τόπο προέλευσης του μετακινούμενου και τον τόπο διεξαγωγής της δραστηριότητας. Σε αυτό ισχύουν οι τιμές ανά ζώνη χιλιομέτρων, σύμφωνα με τον ακόλουθο πίνακα.

|  |  |  |
| --- | --- | --- |
| **Διανυόμενη απόσταση** | **Συνήθης μετακίνηση** | **Πράσινη μετακίνηση[[2]](#footnote-2)** |
| Μεταξύ 10 και 99 χλμ. | 28 ευρώ ανά συμμετέχοντα | 56 ευρώ ανά συμμετέχοντα |
| Μεταξύ 100 και 499 χλμ. | 211 ευρώ ανά συμμετέχοντα | 285 ευρώ ανά συμμετέχοντα |
| Μεταξύ 500 και 1999 χλμ. | 309 ευρώ ανά συμμετέχοντα | 417 ευρώ ανά συμμετέχοντα |
| Μεταξύ 2000 και 2999 χλμ. | 395 ευρώ ανά συμμετέχοντα | 535 ευρώ ανά συμμετέχοντα |
| Μεταξύ 3000 και 3999 χλμ. | 580 ευρώ ανά συμμετέχοντα | 785 ευρώ ανά συμμετέχοντα |
| Μεταξύ 4000 και 7999 χλμ. | 1188 ευρώ ανά συμμετέχοντα | 1188 ευρώ ανά συμμετέχοντα |
| 8000 χλμ. ή άνω | 1735 ευρώ ανά συμμετέχοντα | 1735 ευρώ ανά συμμετέχοντα |

1. Οι κινητικότητες για το ακαδημαϊκό έτος 2025-26 θα χρηματοδοτηθούν από το σχέδιο **2024-1-EL01-KA131-HED-000195680**. Τα ποσά που αναγράφονται στην παρούσα πρόσκληση είναι εκείνα που έχουν οριστεί από την Εθνική Μονάδα (Ι.Κ.Υ.) για το εν λόγω σχέδιο. [↑](#footnote-ref-1)
2. Ως πράσινη μετακίνηση ορίζεται η μετακίνηση με μειωμένο αποτύπωμα άνθρακα ή εν γένει περιβαλλοντικό αποτύπωμα, όπως πχ. λεωφορείο, τρένο ή συνεπιβατισμό (carpooling). [↑](#footnote-ref-2)